
СКУПШТИНА ГРАДА
-председници-

На основу члана 61. Пословника Градског већа града Врања („Сл. гласник града Врања, број: 5/2024), Градско веће града Врања на седници одржаној 24.09.2026. године, разматрало је Нацрт Годишњег програма заштите, уређања и коришћења пољопривредног земљишта на територији града Врања за 2026 годину и донело следећи:

[bookmark: _Hlk207347417]З А К Љ У Ч А К

	Утврђује се Предлог Годишњег програма заштите, уређања и коришћења пољопривредног земљишта на територији града Врања за 2026. годину и доставља Скупштини на разматрање и усвајање.

	Уводне напомене на седници Скупштине поднеће Небојша Стаменковић, члан Градског већа.

								      ПРЕДСЕДНИК 
			                                               ГРАДСКОГ ВЕЋА,
                                                                                       др Слободан Миленковић

На основу члана 137 став 1, члана 167 став 2  Закона о општем управном поступку (Службени гласник РС бр.18/16, 95/18 и 2/23) члана 66 став 5, а у вези са чланом 46 став 1 тачка  5 Закона о локалној самоуправи   („Службени гласник РС “, број: 129/07,23/14,101/16,47/18 и 111/21), члана 6 став 1 тачка 8 Пословника Градског већа  (Службени гласник града Врања бр.5/24), Градско веће на седници одржаној 24.09.2026. године,  разматрало је жалбу и допуну жалбе Далибора Петровића ПР Производња намештаја „ПЕТРОВИЋ Д.П.“,  Врање, улица Добривоја Стевановића бр. 18на Одговор Јавног комуналног предузећа „Комрад“  Врање бр.3424/1 /26 од 12.08.2026 године и донело:

Р е ш е њ е
Одбија   се жалба Далибора Петровића ПР Производња намештаја „ПЕТРОВИЋ Д.П.“,  Врање   на Одговор Јавног комуналног предузећа „Комрад“ бр.3424/1 /26 од 12.08.2026 године 

Образложење
    Јавно комунално предузеће Комрад Врање поступајући по захтеву Далибора Петровића ПР Производња намештаја „ПЕТРОВИЋ Д.П“,  упутило је Одоговор бр.3424/1 /26 од 12.08.2026 године у коме се подносилац захтева   обавештава да  нема законске могућности да се овај правни субјекат изузме од плаћања накнаде за изношење смећа.
      Незадовољан оваквом одлуком, Далибор Петровић ПР Производња намештаја Петровић Д П изјавио је жалбу у којој истиче  да је првостепени орган погрешно утврдио чињенично стање у погледу простора и да  у Решењу Агенције за привредне регисте не постоји никакав посебан или издвојени пословни објекат, већ да је предузетничка радња регистрована  искључиво на кућној адреси стамбеног објекта    и да помоћни објекат није издвојен као посебна целинал Истиче да он нема раднике, већ да сам обавља делатност у својој предузетничкој радњи. Даље наводи да је повређено начело сразмерности из Закона о заштити потрошача  те да је немогуће  да он произвди отпад и као физичко лице  на спрату породичне куће и  као једини радник у сопственој радњи. У допуни жалбе која је изјављена  31.08.2026. године  достављен је доказ о површини помоћног објекта  која износи 24,69м2, и истом се истиче да је сврставање овог објекта у тарифни број 8 Ценовника, а која обухвата  објекте површине од 31 до 50м2 правно и  материјално немогуће.
Увидом у списе предмета  Градско веће је утврдило да је жалба неоснована. 
             Одредбом члана 13. став 7. Закона о комуналним делатностима, прописано је да обавезе корисника комуналне услуге, укључујући и плаћање цене комуналне услуге, настају започињањем коришћења комуналне услуге, односно почетком пружања комуналне услуге, и када се она користи супротно прописима којима се уређује та комунална делатност.
Обавеза лица које користи комуналну услугу проистиче из самог Закона о комуналним делатностима, и тај однос настаје започињањем коришћења комуналне услуге, односно почетком пружања комуналне услуге у складу са прописима којима се ближе уређује обављање те комуналне делатности. Сви власници стамбених и пословних објеката на територији где  се услуга врши  аутоматски постају  њени корисници.
                 Закон о комуналним делатностима не предвиђа  могућност избора на који начин ће се одлагати комунални отпад. Управљање комуналним одпрадом је делатност од општег интереса, сходно одредбама Закона град је у обавези  да ову услугу повери само једном  вршиоцу на својој територији. Не постоји законска могућност да поједини субјекти откажу коришћење ове услуге,  јер би се тиме угрозило јавно здравље и животна средина, а повећава се и ризик од стварања дивљих депонија. 
              Неосновани су наводи којима се указује да  не постоје услови за настанак кућног одпада, јер објекат у коме се обавља делатност – радионаца  нема прикључак на воду, неа мокри чвор,нити поседује  кухиљу., а при том сав отпад  пакује у џакове и уступа физичким лицима, а остатак сунђера меље и прерађује у пунило за јастуке. Ово из разлога што чињеница да се у простору макар он био и 25м2 обавља делатност  односно  производи се намештај,  значи да се неминовно ствара отпад. Чак иако се остаци дрвета и осталог материјала стопроцентно рециклирају, свако правно лице и предузеник стварају и друге врсте отпада, као што су амбалаже од лепкова и других материјала који се користи у изради намештаја.
          Што се тиче навода којима се указује да је предметни пословни објекат сврстан у тарифни број 8 који обухвата  објекте површине од 31 до 50м2, исти су неосновани јер се увидом у рачун   који је издат за месец август утврђује да је  овај корисник  - предузетник  сврстан у тарифни број 7,  који обухвата простор од 11 до 30м2. те да је цена утврђена  у складу са   Ценовником  комуналних  услуга одношења смећа ЈКП „Комрад“ бр.4250/3-1 од 01.02.2026. године на који је сагласност дала Скупштина града Врања и износи 2..017,00 динара.
	Чињеница да се у истом дворишту већ плаћа рачун за стамбени објекат у коме се живи, односно рачун за два стамбена објекта не утиче на законску обавезу плаћања и рачуна, јер се у истом објекту налазе и стамбени и пословни објектат
ПОУКА О ПРАВНОМ СРЕДСТВУ:  Ово Решење је коначно у управном поступку и против истог жалба није допуштена, већ се може покренути управни спор тужбом пред Управним судом, у року од 30 дана од дана пријема решења. Тужба се подноси у два примерка, с примерком оспореног решења у оригиналу или препису. Такса која се уплаћује за покретање управног спора износи 390,00 динара и уплаћује се на рачун број 840-29762845-93 у корист републичке судске таксе – Управни суд.

Председник Градског већа,
                                                                                               др Слободан Миленковић

